Държавен вестник, бр. 107, 2002 г., стр. 10

С Т Р .  10
Д Ъ Р Ж А В Е Н   В Е С Т Н И К
Б Р О Й  107
§ 47. Член 90 се изменя така:
“Чл. 90. (1) Собствените средства на здрав-
ноосигурителното дружество, намалени с нема-
териалните активи, трябва да бъдат най-малко
равни на границата на платежоспособност.
(2) Гаранционният капитал съставлява една
трета от границата на платежоспособност, но
не може да бъде по-малък от 400 хил. лв.
(3) Общият размер на дълготрайните мате-
риални и нематериални активи, необходими за
осъществяване на дейността на здравноосигу-
рителното дружество, не могат да надвишават
75 на сто от собствения капитал, намален с
невнесения основен капитал.”
§ 48. Създава се чл. 90а:
“Чл. 90а. Министерският съвет издава наред-
ба, с която се определят:
1. елементите, които се включват при изчис-
ляване на размера на собствените средства;
2. границата на платежоспособност и мето-
дите, по които тя се изчислява.”
§ 49. Създава се чл. 90б:
“Чл. 90б. (1) При нарушение на чл. 90, ал. 1
здравноосигурителното дружество по нарежда-
не на агенцията представя план за достигане на
границата на платежоспособност.
(2) Когато собствените средства, намалени
с нематериалните активи, спаднат под устано-
вения гаранционен капитал, здравноосигурител-
ното дружество представя за одобряване на аген-
цията краткосрочен план за допълнително на-
биране на собствени средства.
(3) В случаите на ал. 2 агенцията определя
срок за набиране на собствени средства до уста-
новения размер на гаранционния капитал.”
§ 50. Създава се чл. 90в:
“Чл. 90в. (1) Здравноосигурителното дружес-
тво е длъжно да създаде общи и здравноосигу-
рителни резерви.
(2) Общите резерви се състоят от:
1. резервен фонд по чл. 246 от Търговския
закон;
2. други фондове и резерви, ако е предвидено
в устава на здравноосигурителното дружество.
(3) Здравноосигурителните резерви се със-
тоят от:
1. запасен фонд;
2. резерви за предстоящи плащания;
3. пренос-премиен резерв;
4. други резерви, одобрени от агенцията.
(4) Министерският съвет одобрява наредба
за реда и методиката за образуване на здравно-
осигурителни резерви. Здравноосигурителното
дружество поддържа здравноосигурителни ре-
зерви съгласно наредбата по изречение първо в
размер, съответстващ на задълженията по здрав-
ноосигурителните договори.”
§ 51. Създава се чл. 90г:
“Чл. 90г. (1) Когато здравноосигурителното
дружество е изчислило границата на платежос-
пособност, собствените средства и/или здравно-
осигурителните резерви в нарушение на наред-
бите по чл. 90а или чл. 90в, ал. 4, за целите на
здравноосигурителния надзор агенцията преиз-
числява размерите им съгласно тези наредби.
(2) Когато границата на платежоспособност
и/или размерът на собствените средства, пре-
изчислени по реда на ал. 1, не съответстват на
чл. 90, ал. 1 и 2, се прилагат мерките по чл. 90б.
(3) Когато здравноосигурителните резерви са
недостатъчни за изпълнение на задълженията
по здравноосигурителните договори, агенцията
предписва те да се коригират. При неизпълне-
ние на предписанието агенцията прилага прину-
дителни административни мерки по чл. 99н.”
§ 52. Създава се чл. 90д:
“Чл. 90д. (1) Здравноосигурителното дружес-
тво е длъжно да инвестира здравноосигурител-
ните резерви в следните активи и при посоче-
ните съотношения:
1. държавни ценни книжа, издадени и га-
рантирани от Република България—без огра-
ничения;
2. необременени с тежести недвижими имо-
ти—до 10 на сто от размера на здравноосигури-
телните резерви;
3. облигации, издадени и гарантирани от
общините—до 5 на сто от размера на здравно-
осигурителните резерви;
4. акции и облигации, издадени от търгов-
ски дружества и приети за търговия на фон-
дова борса—до 30 на сто от размера на здрав-
ноосигурителните резерви, но не повече от
10 на сто от акциите и облигациите на едно
дружество;
5. банкови депозити—до 50 на сто от разме-
ра на здравноосигурителните резерви, но не
повече от 25 на сто от размера им в една банка;
6. ипотечни облигации—до 25 на сто от раз-
мера на здравноосигурителните резерви, но не
повече от 15 на сто от ипотечните облигации,
издадени от една банка.
(2) Активите по ал. 1 не могат да се залагат
и да се обременяват с други тежести.
(3) Относителният дял на инвестициите по
ал. 1 трябва да осигурява сигурност, доходност
и съответна за здравноосигурителните догово-
ри ликвидност.”
§ 53. Създава се чл. 90е:
“Чл. 90е. (1) Собствените средства могат да
се инвестират в дялове и акции на други търгов-
ски дружества. Здравноосигурителното дружес-
тво е длъжно да уведоми агенцията в 7-дневен
срок от извършването на инвестицията, кога-
то размерът на инвестицията в едно търговско
дружество:
1. надвишава 10 на сто от капитала на дру-
жеството, или
2. надвишава 30 000 лв.
(2) Когато здравноосигурителното дружес-
тво инвестира собствените си средства в дялове
и акции на друго търговско дружество и разме-
рът на инвестицията надвишава 10 на сто от
размера на собствените му средства, то изисква
разрешение от агенцията.
(3) Здравноосигурително дружество не може
да участва като неограничено отговорен съд-
ружник в събирателни дружества, командитни
дружества и командитни дружества с акции.”